Tømmersvans

Tømmersvans eller svans er ei sag brukt til felling og kapping av tømmer. De første svansene var avkappede stokksager, men rundt 1860 kom det fabrikkerte svanser på markedet. Disse var valsa, og hadde tynnere sagblader enn de hjemmelagde svansene, og bladet smalnet mot enden. For at bladet skulle gli lettere  var det vanlig, spesielt i sevjetida, å smøre med for eksempel parafin.

Akkurat som stokksagen kunne tømmersvansen ha flere ulike typer tenner, men fordi rivtenner var enklere å file var disse mye brukt.

Tømmersvansen var i bruk til felling og kapping helt til motorsagene overtok på 1950-talet.

Skogbruk